CELEX: 62016CN0375
Language: sk
Date: 2016-07-07 00:00:00
Title: Vec C-375/16: Návrh na začatie prejudiciálneho konania, ktorý podal Bundesfinanzhof (Nemecko) 7. júla 2016 – Finanzamt Bergisch Gladbach/Igor Butin

24.10.2016   
            
            
               SK
            
            
               Úradný vestník Európskej únie
            
            
               C 392/6
            
         Návrh na začatie prejudiciálneho konania, ktorý podal Bundesfinanzhof (Nemecko) 7. júla 2016 – Finanzamt Bergisch Gladbach/Igor Butin
   (Vec C-375/16)
   (2016/C 392/07)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobca: Finanzamt Bergisch Gladbach
   
      Žalovaný: Igor Butin
   
      Prejudiciálne otázky
   
   
               1.
            
            
               Stanovuje článok 226 bod 5 smernice Rady 2006/112/ES z 28. novembra 2006 o spoločnom systéme dane z pridanej hodnoty (ďalej len „smernica 2006/112/ES“) (1) uvedenie adresy zdaniteľnej osoby, na ktorej vykonáva svoju hospodársku činnosť?
            
         
               2.
            
            
               V prípade zápornej odpovede na prvú otázku:
               
                           a)
                        
                        
                           Stačí pre uvedenie adresy podľa článku 226 bodu 5 smernice 2006/112/ES adresa poštovej schránky?
                        
                     
                           b)
                        
                        
                           Akú adresu má vo faktúre uviesť zdaniteľná osoba, ktorá prevádzkuje podnik (napríklad internetový obchod), ktorý nemá žiaden obchodný priestor?
                        
                     
         
               3.
            
            
               Má sa v prípade, že nie sú splnené formálne fakturačné podmienky podľa článku 226 smernice 2006/112/ES, povoliť odpočítanie dane na vstupe vždy vtedy, keď neexistuje daňový podvod alebo keď zdaniteľná osoba ani nevedela, ani nemohla vedieť o zapojení do podvodu alebo požaduje zásada ochrany legitímnej dôvery v takom prípade, aby zdaniteľná osoba urobila všetko, čo je dôvodné od nej požadovať, aby preverila správnosť fakturačných údajov?
            
         
      (1)  Ú. v. EÚ L 347, 2006, s. 1.